*Проект!*

**Д О Г О В О Р**

№ ..............................................

Днес, …………… 2020 година, в гр.София, между:

**ИНСТИТУТ ПО БИОФИЗИКА И БИОМЕДИЦИНСКО ИНЖЕНЕРСТВО при БАН**, с Булстат 175905455 и с адрес: гр. София, ул. „Акад. Г. Бончев”, бл. 21, представляван от Директора – проф.д-р Таня Пенчева и главния счетоводител – Анна Неделчева, наричан в този договор, за краткост, **ВЪЗЛОЖИТЕЛ**, от една страна

**и**

**...........................................**,със седалище и адрес на управление: ....................... .............................................., ЕИК ................................, регистрирано/нерегистрирано по ЗДДС, представлявано от .......................................... – на длъжност, наричано по-долу **ИЗПЪЛНИТЕЛ**,

(Възложителят и Изпълнителят наричани заедно „**Страните**“, а всеки от тях поотделно „**Страна**“);

*на основание проведена процедура по ЗОП и решение № ............/.......2020 г. на директора на ИБФБМИ - БАН за класиране на участниците и определяне на Изпълнител по обществена поръчка с предмет:* ***"****Доставка на проточен цитометър**за нуждите на ИБФБМИ-БАН*

се сключи този договор („**Договора**/**Договорът**“) за възлагане на обществена поръчка при следните условия:

**I. ПРЕДМЕТ НА ДОГОВОРА**

**Чл.1./**1/.Възложителят възлага, а Изпълнителят приема да достави и прехвърли собствеността на Възложителя върху ........... *(изписва се наименованието на апаратурата съобразно съответната обособена позиция)* съгласно Техническата спецификация на Възложителя по .................. (*Приложение № 1*) и детайлно описана в Техническото и Ценово предложение на Изпълнителя за ...................... (*Приложения № 2 и 3*), неразделна част от Договора („**апаратурата**“) срещу задължението на Възложителя да я приеме и да заплати договорената цена съгласно условията, посочени по-долу.

/2/ Изпълнителят се задължава да изпълни дейностите по чл.1, ал.1 в съответствие с изискванията на Техническата спецификация на Възложителя, Техническото и ценовото Предложение на Изпълнителя, които са неразделна част от настоящия Договор, в сроковете по настоящия Договор.

/3/. Изпълнителят ще достави апаратурата на адрес: гр. София, ул. „Акад. Г. Бончев”, бл.21.

**II. ЦЕНА И НАЧИН НА ПЛАЩАНЕ**

**Чл.2**/1/. За изпълнението на предмета на Договора, Възложителят се задължава да заплати на Изпълнителя обща цена в размер на ................ /.............../ лева без ДДС или ................. /.................../ с ДДС съгласно Ценовото му предложение

/2/ Цената по ал.1 е крайна и включва всички разходи за изпълнение на доставката на апаратурата,като но не само: разходите за транспортиране и доставка на апаратурата до мястото за доставка, инсталиране, монтаж при необходимост и привеждане в работно състояние, обучение на специалисти, доставка на цялата техническа и сервизна документация, всички разходи за извършване на гаранционно обслужване срока на гаранцията, както и разходи за отстраняване за сметка на и от Изпълнителя на всички технически неизправности, възникнали не по вина на Възложителя и покрити от гаранционните условия и гаранционната отговорност на Изпълнителя.

/3/ Посочените в настоящия Договор цени са крайни и остават непроменени за срока на действието му.

**Чл.3**/1/ Възложителятзаплаща стойността на договора по банков път, както следва:

* 50% от стойността на възложеното без вкл.ДДС - платима авансово, в срок до 10 (десет) работни дни след подписване на договора и получаването на надлежно оформена фактура;
* 50% от стойността на възложеното без вкл.ДДС - като окончателно плащане, в срок до 20 (двадесет) работни дни след извършване на доставката на апаратурата и след подписване на съответните документи за това, получаването на надлежно оформена фактура и провеждане на обучение за използване на апаратурата.

/2/. Възложителят ще заплати цената чрез банков превод, по следната банкова IBAN сметка на Изпълнителя:

IBAN сметка: ……………………………….

BIC код: ……………………………………..

Банка: ……………………………………….

/3/ Изпълнителят е длъжен да уведоми Възложителя при промяна на банковата си сметка, седалище и адрес на управление или постоянен адрес в срок до 5 (пет) дни от промяната.

/4/ Когато Изпълнителят е сключил договор/договори за подизпълнение, Възложителят извършва окончателно плащане към него, след като бъдат представени доказателства, че Изпълнителяте заплатил на подизпълнителя/подизпълнителите за изпълнените от тях работи, приети от Възложителя в присъствието на Изпълнителяи подизпълнителя.

/5/ В случай на сключени договори с подизпълнители за извършване на плащане по ал. 1 се представят документите по чл.66, ал.4-ал.9 от ЗОП. (*текстът се отнася за приложимите случаи*).

**IІІ.** **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Чл.4**./1/ Настоящият договор влиза в сила от датата на неговото подписване.

/2/ Изпълнителят се задължава да извърши доставката на апаратурата, в срок до **...........** календарни дни, считано от датата на сключване на договора.

**Чл. 5.** /1/ Гаранционният срок на апаратурата е ............... месеца, считано от подписване на приемо-предавателен протокол без забележки.

/2/ Изпълнителят е длъжен да извършва гаранционно обслужване на доставената апаратура, в рамките на гаранционния срок по предходната алинея.

**Чл. 6.** /1/ Изпълнителят се задължава да достави до мястото на доставка и в съответния срок на доставка, съответно да прехвърли собствеността и предаде на Възложителя апаратурата, предмет на доставка, отговаряща на техническите стандарти и изисквания, окомплектована с инструкция за експлоатация, сертификати и инструкции за съхранение и експлоатация, както и с други документи и аксесоари, изискващи се съгласно Техническата спецификация на Възложителя. За приемане на доставката страните подписват приемо-предавателен протокол.

/2/ При констатиране на явни несъответствия, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен Приемо-предавателен протокол за приемане на доставката. В случай че несъответствията са съществени и не бъдат отстранени в рамките на дадения от Възложителя срок, Възложителя има право да прекрати договора, както и право да получи неустойка в размер на сумата по гаранцията за изпълнение на договора.

/3/ Подписването на приемо-предавателния протокол без забележки има силата на приемане на доставката от страна на Възложителя, освен в случаите на "скрити Несъответствия", които не могат да бъдат установени при обикновения преглед на апаратурата. Приемането на доставката с Приемо-предавателния протокол няма отношение към установените в последствие несъответствия в периода на гаранционния срок.

/4/ Възложителят се задължава да уведоми писмено Изпълнителя за всички скрити несъответствия, които не е могъл да узнае при приемането на доставката в срок до 3 /три/ дни от узнаването им.

**Чл. 7.** Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

**Чл. 8.** Собствеността и риска от случайно повреждане или погиване на апаратурата, предмет на доставка преминава от Изпълнителя върху Възложителя от датата на подписване на окончателен приемо-предавателен протокол.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл. 9.** **Права и задължения на Изпълнителя:**

1. Изпълнителят се задължава да достави апаратурата, предмет на настоящия договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, окомплектована съгласно изискванията на договора и придружена със съответните документи, както и да прехвърли собствеността върху нея на Възложителя в договорените срокове и съгласно условията на настоящия Договор.

2. Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

3. Изпълнителят се задължава да отстранява за своя сметка и в договорените срокове всички несъответствия, повреди, дефекти и/или отклонения на доставената апаратура проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

4. При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

5. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 /седем/ дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

6. Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до помещенията на Възложителя, в които ще се монтира апаратурата.

7. Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа и/или инсталацията на апаратурата.

**Чл. 10. Права и задължения на Възложителя:**

1. При добросъвестно и точно изпълнение на Договора, Възложителят се задължава да заплати общата цена по този Договор, съгласно условията и по начина, посочен в него.

2. Възложителят се задължава да приеме доставката на апаратурата, предмет на Договора, ако отговаря на договорените изисквания и да осигури достъп до помещенията си и необходимите условия за монтажа и инсталацията й.

3. Възложителят има право да иска от Изпълнителя да изпълни доставката на апаратурата на посочения в договора адрес, в срок и без отклонения от договорените изисквания.

4. Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

5. Възложителят има право на рекламация по отношение на доставената апаратура при условията посочени в настоящия Договор и съгласно гаранционните ѝ условия.

6. Възложителят има право да изисква от Изпълнителя замяната на несъответстваща с Техническите спецификации и/или дефектна апаратура и/или нейни компоненти, както и отстраняване на недостатъците, по реда и в сроковете, определени настоящия договор.

7. Възложителят има право да откаже приемането на доставката, както и да заплати изцяло или частично цената по договора, когато Изпълнителят не спазва изискванията на договора и Техническата спецификация, докато Изпълнителят не изпълни изцяло своите задължения съгласно условията на договора.

8. Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители (*ако има такива).*

9. Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**V. ГАРАНЦИОННА ОТГОВОРНОСТ. ГАРАНЦИОННО ОБСЛУЖВАНЕ**

**Чл. 11. /**1**/** Изпълнителят гарантира пълната функционална годност на апаратурата съгласно договореното предназначение, както и съгласно Техническото предложение, Техническата спецификация и техническите стандарти за качество и безопасност.

/2/ В рамките на гаранционния срок Изпълнителят отстранява със свои сили и средства всички несъответствия на апаратурата, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

/3/ Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да изпрати свои представители на място за констатиране и идентифициране на повредата в срок до 2 дни, от получаване на рекламационното съобщение на Възложителя.

/4/ Изпълнителят се задължава да отстрани настъпила повреда в срок от 10 работни дни или по-кратък, считано от датата на констатирането на повредата. При невъзможност за отстраняване на настъпила повреда в срок, Изпълнителят осигурява на Възложителя оборотна апаратура от същия или подобен клас до пълното отстраняване на дефекта/повредата, като гаранционният срок на апаратурата, в процес на поправяне, се удължава със срока през който е траело отстраняването на повредата.

/5/ При смяна на части, ако те са в наличност, отстраняването на гаранционните  
неизправности от Изпълнителя става в рамките на 10 (десет) работни дни.

/6/ При отсъствие на необходимите резервни части на склад, горният срок се увеличава със срока на доставка на резервните части;

/7/ В случаите, когато технологията на отстраняване на проблема изисква произнасяне на производителя, срокът е 30 (тридесет) работни дни от датата на получаване на неговите инструкции (намеса, ако не се налага доставяне на части).

**Чл. 12.** Изпълнителят се задължава да осигури на Възложителя гаранционно (сервизно) обслужване на апаратурата в гаранционния срок. Гаранционното обслужване се осъществява на място, в помещенията на Възложителя, от оторизирани представители на Изпълнителя *или по друг начин*.

**VІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.13.** При подписване на договора, Изпълнителятпредставя гаранция за изпълнение на договора - парична сума, в размер на **5% /пет на сто/** от цената на договора без ДДС или предава банкова гаранция на същата стойност, издадена в полза на Възложителя, със срок на валидност до 1 /един/ месец от датата на изтичане срока за извършване на доставка, или сключва застраховка, която обезпечава изпълнението чрез покритие на отговорността на Изпълнителя.

**Чл. 14.** /1/ Изпълнителят избира формата на гаранцията измежду една от следните:

- парична сума внесена по банковата сметка на Възложителя;

- банкова гаранция;

- застраховка, която обезпечава изпълнението чрез покритие на отговорността на Изпълнителя.

/2/ Когато гаранцията се представя във вид на **парична сума**, то тя се внася по банкова сметка на Възложителя. Всички банкови разходи, свързани с преводите на сумата са за сметка на Изпълнителя;

/3/ Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 /тридесет/ дни. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

/4/ **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 /тридесет/ дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Чл. 15.** /1/ Възложителят освобождава гаранцията за изпълнение на договора в срок до 15 (петнадесет) дни след неговото качествено изпълнение, без да дължи лихви.

/2/ Гаранцията за изпълнение се освобождава напълно при изпълнение на всички задължения от страна на ИЗПЪЛНИТЕЛЯ по договора и уреждането на всички финансови претенции между страните.

**Чл. 16.** Възложителят не дължи лихви върху сумата по гаранцията за изпълнение, независимо от формата под която е предоставена.

**Чл. 17**. Гаранцията не се освобождава от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранцията за изпълнение.

**Чл. 18.** /1/ Възложителят има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

/2/ Възложителят има право да задържа от гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

/3/ В случай на задържане от Възложителя на суми от гаранцията за изпълнение, Изпълнителят е длъжен в срок до 7 /седем/ дни да допълни гаранцията до размера ѝ, уговорен в настоящия договор, като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да дозастрахова отговорността.

**VІІ. НЕУСТОЙКИ**

**Чл. 19.** При забавено изпълнение на задължения по Договора от страна на Изпълнителя в нарушение на предвидените в този Договор срокове, същият заплаща на Възложителя неустойка в размер на 0.2 % от сумата по чл. 2, ал. 1 за всеки просрочен ден, но не повече от 10% от стойността на договора.

**Чл. 20.** При забава в плащанията от страна на ВЪЗЛОЖИТЕЛЯ, същият дължи парична неустойка, в размер на основния лихвен процент за съответния период, за всеки просрочен ден, изчислен на годишна база.

**Чл. 21.** При системно (три и повече пъти) неизпълнение на задълженията за гаранционно обслужване и/или гаранционни ремонти в срока на гаранцията, Изпълнителят дължи на Възложителя, неустойка в размер на 10% от стойността на договора.

**Чл. 22.** При пълно неизпълнение на задълженията за гаранционно обслужване и/или гаранционни ремонти в срока по гаранцията, Изпълнителят дължи на Възложителя неустойка в размер на 10% от стойността на Договора.

**Чл. 23.** Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

**VІІІ. НЕПРЕОДОЛИМА СИЛА**

**Чл. 24.** /1/ Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

/2/ Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

/3/ Докато трае непреодолимата сила, изпълнението на задължението се спира.

/4/ Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**ІХ. ПОДИЗПЪЛНИТЕЛИ**

*/разделът е приложим само при условие, че изпълнителят е посочил в офертата си,*

*че при изпълнението на поръчката ще използва подизпълнители/*

**Чл. 25.** /1/ За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител. Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

/2/ Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

/3/ Независимо от използването на подизпълнители, отговорността за изпълнение на настоящия Договор и на Изпълнителя.

**Чл. 26**./1/ Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

/2/ При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

- приложимите клаузи на Договора са задължителни за изпълнение от подизпълнителите;

- действията на Подизпълнителите няма да доведат пряко или косвено до неизпълнение на Договора;

- при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 27**./1/ Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

/2/ Разплащанията се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му. Към искането Изпълнителят предоставя становище, от което да е видно дали оспорва плащанията или част от тях като недължими.

/3/ Възложителят има право да откаже плащане, когато искането за плащане е оспорено, до момента на отстраняване на причината за отказа.

**Х. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 28.** Настоящият Договор се прекратява в следните случаи:

1. по взаимно съгласие на Страните, изразено в писмена форма;

2. с изтичане на уговорения срок;

3. при настъпване на невиновна невъзможност за изпълнение поради непредвидено или непредотвратимо събитие от извънреден характер, възникнало след сключването на Договора(„непреодолима сила“) за срок по-дълъг от 30 дни.

4. с едномесено писмено предизвестие от всяка от страните, отправено до другата страна по договора.

**Чл. 29.** Възложителят може да прекрати Договора без предизвестие, с уведомление, изпратено до Изпълнителя при пълно неизпълнение на задълженията на Изпълнителя.

**Чл. 30.** /1/ Възложителят прекратява Договора в случаите по чл.118, ал.1 от ЗОП, без да дължи обезщетение на Изпълнителя за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

/2/ Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

**Чл. 31.** Настоящият Договор може да бъде изменян или допълван от Страните при условията на чл. 116 от ЗОП.

**ХІ. КОНФИДЕНЦИАЛНОСТ**

**Чл. 32.** Страните се съгласяват да третират като конфиденциална цялата информация, получена при и по повод изпълнението на Договора. Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

**ХІІ. ДОПЪЛНИТЕЛНИ РАЗПОРЕДБИ**

**Чл. 33.** За всички неуредени в настоящия Договор въпроси се прилага действащото българско законодателство.

**Чл. 34.** Упълномощени представители на Страните, които могат да приемат и правят изявления по изпълнението на настоящия Договор са:

ЗА ВЪЗЛОЖИТЕЛЯ: .....................................................

Телефон: ..........................................; Email: .......................................................

ЗА ИЗПЪЛНИТЕЛЯ: .........................................................

Телефон: ....................................; Email: .................................................................

**Чл. 35.** /1/ Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

/2/ Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

/3/ Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 20 се считат за валидно изпратени и получени от другата Страна.

**Чл. 36**. Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 37.** Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 38.** /1/ Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

/2/ В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 39.** Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Настоящият договор съдържа следните документи (приложения), като неразделна част от него:

1.         Техническа спецификация на Възложителя;

2.         Ценово предложение на Изпълнителя;

3.         Техническо предложение на Изпълнителя

Настоящият договор се състави и подписа в 2 (два) еднообразни екземпляра – по един за всяка страна.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**ДИРЕКТОР: .....................................**

**ПРОФ.Д-Р ТАНЯ ПЕНЧЕВА**

**......................................**

**ГЛАВЕН СЧЕТОВОДИТЕЛ:**

**АННА НЕДЕЛЧЕВА**

**......................................**